ট্রান্সজর্ডান আমিরাত
ট্রান্সজর্ডান আমিরাত (Arabic: إمارة شرق الأردن Imārat Sharq al-Urdun), এছাড়াও ট্রান্সজর্ডান এবং ট্রান্সজর্ডানিয়া বলেও পরিচিত, ছিল ১৯২১ সালে প্রতিষ্ঠিত একটি ব্রিটিশ প্রটেক্টরেট। কায়রো সম্মেলনের পর মেন্ডেটরি ইরাকের মত হাশিমি রাজবংশ এই প্রটেক্টরেট শাসন লাভ করে। এই অঞ্চল সরকারিভাবে ফিলিস্তিনে ব্রিটিশ মেন্ডেটের আওতাধীন ছিল। তবে মেন্ডেটরি প্যালেস্টাইন থেকে এর শাসন সম্পূর্ণ স্বায়ত্ত্বশাসিত ছিল। ১৯৪৬ সালে আমিরাত স্বাধীন রাষ্ট্রে পরিণত হয়। ১৯৪৮ সালে ট্রান্সজর্ডানের নাম বদলে জর্ডান হাশিমি রাজতন্ত্র রাখা হয়।